Isroil bosh vaziri vazifasini bajarayotgan Binyamin Netanyaxu koronavirusga test topshirdi. Test natijalari hali noma’lum. Foto: Reuters Bu haqda Isroil hukumati devonxonasi boshlig‘i ma’lum qildi. “Bosh vazir devonxonasi boshlig‘ining xavfsizlik va favqulodda vaziyatlar bo‘yicha o‘rinbosari ko‘rsatmalariga muvofiq, hukumat boshlig‘i Netanyaxuning yaqin atrofidagilardan va uning o‘zidan koronavirusga standart testlar olindi”, deyilgan xabarda. Test natijalari qachon ma’lum bo‘lishiga aniqlik kiritilmagan. 15 mart holatiga ko‘ra, Isroilda koronavirusga chalinganlar soni 200 nafarga yetgan.